ΓΡΑΠΤΗ ΕΡΩΤΗΣΗ P-0424/03

υποβολή: Paulo Casaca (PSE) προς την Επιτροπή

(11 Φεβρουαρίου 2003)

Θέμα: Πείνα στην Αιθιοπία

Πληροφορούμαι από τον Τύπο (Πούμπλικο, 6.2.2003) ότι οι εκτιμήσεις σχετικά με τα θύματα της πείνας που πλήττει αυτή την περίοδο την Αιθιοπία γίνονται ολοένα και πιο ανησυχητικές και ότι η Ευρωπαϊκή Επιτροπή απεφάσισε να διαθέσει ακόμη πέντε εκατ. ευρώ για την αντιμετώπιση της μάστιγας αυτής.

Εκτιμά η Επιτροπή ότι αντιμετωπίζει με τον ενδεδειγμένο τρόπο την σοβαρότητα της κατάστασης στην Αιθιοπία·

Έχει την πρόθεση η Ευρωπαϊκή Επιτροπή να επιστήσει την προσοχή και των άλλων ευρωπαϊκών θεσμικών οργάνων όσον αφορά την κατάσταση αυτή·

Εκτιμά η Επιτροπή ότι διαθέτει επαρκή δημοσιονομικά μέσα για την αντιμετώπιση της κατάστασης αυτής·

Απάντηση του κ. Nielson εξ ονόματος της Επιτροπής

(19 Μαρτίου 2003)

Ο πληθυσμός που πλήττεται από την επισιτιστική κρίση στην Αιθιοπίαπολογίζεται πράγματι σε 11,3 εκατομμύρια κατοίκους, μέγεθος που θα μπορούσε να αυξηθεί κατά 3,1 εκατ. κατοίκους σε περίπτωση που η κατάσταση επί τόπου επιδεινωθεί, ιδίως εάν η επόμενη μικρή περίοδος βροχών (Απρίλιος — Ιούλιος) δεν είναι ικανοποιητική. Για το έτος 2003, οι αντίστοιχες ανάγκες από άποψη επισιτιστικής βοήθειας,πολογίζονται σε 1,44 εκατ. τόνους.

Ήδη από τον Οκτώβριο του 2002, η Επιτροπή ανταποκρίθηκε στην έκκληση της Αιθιοπίας για κάλυψη των αναγκών της του τελευταίου τριμήνου 2002 και συγκέντρωσε 23 εκατ. ευρώ, από το κονδύλι του προϋπολογισμού που αφορά την επισιτιστική ασφάλεια, για την αγορά περίπου 97 000 τόνων σιτηρών, εκ των οποίων 60 000 τόνοι διανεμήθηκαν στους πληθυσμούς, στα τέλη του 2002. Από πλευράς της, ηπηρεσία ανθρωπιστικής βοήθειας της Επιτροπής, η ECHO, διέθεσε το Νοέμβριο του 2002, 4 εκατ. ευρώ για τα θύματα της ξηρασίας, στους τομείς τηςγείας, της θεραπευτικής διατροφής και της πρόσβασης στηνδροδότηση.

Λαμβάνονταςπόψη την επιδείνωση της κατάστασης επιτόπου και πριν από την έκκληση για τη χορήγηση διεθνούς βοήθειας, την οποία απηύθυναν η κυβέρνηση της Αιθιοπίας και τα Ηνωμένα Έθνη το Δεκέμβριο του 2002, η Επιτροπή αποφάσισε να κινητοποιήσει το απόθεμα επείγουσας ανάγκης του κοινοτικού προϋπολογισμού, με σκοπό την ανάληψη μαζικής δράσης για τη χορήγηση επισιτιστικής βοήθειας στο Κέρας της Αφρικής, συμπεριλαμβανομένου συνολικού ποσού ύψους 70 εκατ. ευρώ για την Αιθιοπία, για 260 000 τόνους επισιτιστικής βοήθειας, που θα παραδοθούν και θα διανεμηθούν κατά το πρώτο εξάμηνο του 2003.

Τα ποσά αυτά συμπληρώθηκαν, τον Ιανουάριο του 2003, με τη διάθεση επισιτιστικής βοήθειας ποσού ύψους πέντε εκατ. ευρώ (15 750 τόνοι) μέσω της Διεθνούς Επιτροπής του Ερυθρού Σταυρού (ΔΕΕΣ).

Συνολικά, από τον Οκτώβριο του 2002, η Επιτροπή διέθεσε για τους πληθυσμούς της Αιθιοπίας συνολικό ποσό ύψους 102 εκατ. ευρώ, που αντιστοιχεί σε επισιτιστική βοήθεια άνω των 372 000 τόνων, δηλαδή πάνω από το 22 % των συνολικών αναγκών που εκτιμήθηκαν για την περίοδο από τον Οκτώβριο 2002 έως το Δεκέμβριο 2003 (15 μήνες) και το 1/3 των συνολικών αναγκών που εκτιμήθηκαν για την περίοδο από τον Οκτώβριο 2002 έως τον Ιούνιο 2003 (9 μήνες).

Πρόκειται για ιδιαίτερα σημαντικά ποσά που συγκεντρώνονται.

Η κατάσταση στο Κέρας της Αφρικής και στη νότια Αφρική συζητήθηκε στις 4 Φεβρουαρίου 2003, στη συνεδρίαση μιας επιτροπής ad hoc, που διοργανώθηκε στις Βρυξέλλες με πρωτοβουλία της Επιτροπής και με τη συμμετοχή εκπροσώπων από τα 15 κράτη μέλη. Στόχος της εν λόγω συνεδρίασης ήταν η ενημέρωση σχετικά με τις δύο αυτές κρίσεις και η ενίσχυση του συντονισμού μεταξύ της Κοινότητας και των κρατών μελών (μέσω των ενεργειών τους στο πλαίσιο διμερούς συνεργασίας), όσον αφορά τις βραχυπρόθεσμες, μεσοπρόθεσμες και μακροπρόθεσμες απαντήσεις μας στα προβλήματα επισιτιστικής ασφάλειας τα οποία αντιμετωπίζουν οι εν λόγω χώρες και ειδικότερα η Αιθιοπία.

Τα συμπεράσματα της συνεδρίασης αυτής και η σχετική τεκμηρίωση παρέχονται κατόπιν αιτήσεως στην Υπηρεσία Συνεργασίας EuropeAid (Franck.Viault@cec.eu.int), ή στη ΓΔ Ανάπτυξης (Myfanwy.Van-De-Velde@cec.eu.int).

Με την κινητοποίηση του αποθεματικού του προϋπολογισμού 2002 για ενισχύσεις επείγουσας ανάγκης, κατά το τέλος του έτους 2002, καθώς και του σχετικού με την επισιτιστική ασφάλεια κονδυλίου του προϋπολογισμού 2003, η Επιτροπή διέθεσε εξ αρχής σημαντικά ποσά για την αντιμετώπιση της κρίσης που πλήττει την Αιθιοπία. Χάρη στη συμμετοχή αυτή (275 000 τόνοι από την Κοινότητα για το 2003) και ιδίως στη συμβολή των Ηνωμένων Πολιτειών (262 000 τόνοι) και του Ηνωμένου Βασιλείου (70 000 τόνοι), οι ανάγκες της χώρας σε επισιτιστική βοήθειαπολογίζεται σήμερα ότι έχουν καλυφθεί για το πρώτο εξάμηνο του 2003.

Για το δεύτερο εξάμηνο, η Επιτροπή διέθεσε συμπληρωματικό ποσό ύψους 20 εκατ. ευρώ για ενέργειες επισιτιστικής βοήθειας στη χώρα αυτή, οι οποίες θαλοποιηθούν μέσω του Παγκόσμιου Επισιτιστικού Προγράμματος, των μη κυβερνητικών οργανώσεων και της ΔΕΕΣ.

Εξάλλου, σε περίπτωση επιδείνωσης της κατάστασης όσον αφορά τη διατροφή των πληθυσμών, ενδέχεται να προβλεφθούν συμπληρωματικά κονδύλια από τηνπηρεσία ECHO.

Στην περίπτωση που συνεχιστεί η ξηρασία στην Αιθιοπία κατά το 2003 και εφόσον η συμμετοχή άλλων χορηγών παραμείνει ανεπαρκής, θα μπορούσε επίσης να προβλεφθεί η ενίσχυση από το αποθεματικό επείγουσας ανάγκης του προϋπολογισμού 2003, για την ανάληψη δράσεων ανθρωπιστικής και επισιτιστικής βοήθειας.

Πράγματι, σε επίπεδο προϋπολογισμού, η βραχυπρόθεσμη κάλυψη των αναγκών δεν θα πρέπει να θέτει σε κίνδυνο τις δράσεις επισιτιστικής ασφάλειας, τις οποίες αναλαμβάνει η Επιτροπή στην Αιθιοπία, σε μεσοπρόθεσμη και μακροπρόθεσμη βάση: επί του παρόντος βρίσκονται σε εξέλιξη προγράμματα και έργα προϋπολογισμού ύψους 60 εκατ. ευρώ από το κονδύλι του προϋπολογισμού που αφορά την επισιτιστική ασφάλεια και προγραμματίζεται η διάθεση 54 εκατ. ευρώ από το 9ο Ευρωπαϊκό Ταμείο Ανάπτυξης (ΕΤΑ), δεδομένου ότι ο εν λόγω τομέας της επισιτιστικής ασφάλειας έχει αναγνωριστεί ως τομέας προτεραιότητας στο πλαίσιο της συνεργασίας με τη χώρα αυτή.